[image: ]              ACADEMIA DE ŞTIINŢE AGRICOLE ŞI SILVICE
„Gheorghe Ionescu – Şişeşti”

STAŢIUNEA DE CERCETARE – DEZVOLTARE PENTRU CARTOF
TÂRGU SECUIESC

C.I.F.: RO 14829298


Str. Orbán Balázs, nr. 15, Tg. Secuiesc, jud. Covasna 525400 Tel.: +40 267 363755 Fax: +40 267 361770 
E-mail: scdcts@gmail.com; web: www.scdctargusecuiesc.ro 

Nr. 930/23.07.2026

ANUNȚ
privind organizarea concursului pentru ocuparea unui post vacant de cercetare-dezvoltare, pe perioadă nedeterminată, din cadrul S.C.D.C. Târgu Secuiesc
Stațiunea de Cercetare-Dezvoltare pentru Cartof Târgu Secuiesc, cu sediul în municipiul Târgu Secuiesc, str. Orbán Balázs nr. 15, jud. Covasna, organizează concurs pentru ocuparea, pe perioadă nedeterminată, cu normă întreagă, a unui post de execuție vacant de cercetare-dezvoltare:
•	Un (1) post de Asistent de cercetare științifică (biotehnologie), gradul profesional ACS — în cadrul Laboratorului cercetare: Biotehnologii; domeniul: biotehnologie vegetală; specialitatea: cultura cartofului.
Temei legal
Concursul se organizează în temeiul Hotărârii nr. 1568 din 4 decembrie 2024 pentru aprobarea Normelor metodologice privind organizarea concursurilor pentru ocuparea posturilor vacante ale personalului de cercetare, dezvoltare și inovare din organizațiile de cercetare, a Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin H.G. nr. 1336/2022, precum și pe baza metodologiei de concurs avizate de Consiliul Științific al stațiunii. Ocuparea postului se realizează în limita fondului de salarii aprobat, din venituri proprii.
a) Condiții generale de participare
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, ori a unei infracțiuni săvârșite cu intenție care ar face persoana incompatibilă cu exercitarea funcției, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii.
b) Condiții specifice pentru postul de Asistent de cercetare științifică (ACS)
– studii superioare de licență, absolvite cu diplomă, în domeniul: biologie, chimie sau inginerie agricolă (inclusiv agronomie / ingineria resurselor vegetale și animale);
– vechime în specialitate: nu se solicită;
– cunoștințe în domeniul biotehnologiei vegetale și al culturii in vitro, conform tematicii și bibliografiei de concurs;
c) Probele de concurs
Potrivit metodologiei de concurs avizate de Consiliul Științific al stațiunii, concursul constă în următoarele probe succesive:
1. selecția (verificarea) dosarelor de înscriere;
2. proba scrisă — lucrare din tematica și bibliografia de concurs;
3. proba practică — evaluarea deprinderilor de laborator de biotehnologie vegetală (lucrul în condiții aseptice, prepararea și repartizarea mediilor de cultură, inițierea și repicarea culturilor in vitro);
4. interviul.
Fiecare probă se notează cu punctaje de la 0 la 100. Sunt declarați admiși la fiecare probă candidații care obțin minimum 70 de puncte (prag stabilit prin metodologia avizată de Consiliul Științific). La proba practică și la interviu participă numai candidații declarați admiși la proba anterioară. Punctajul final se calculează ca medie aritmetică a punctajelor obținute, iar candidații se ierarhizează în ordine descrescătoare.
Comisia de concurs și comisia de soluționare a contestațiilor se constituie prin decizie a directorului stațiunii, cu respectarea metodologiei avizate de Consiliul Științific; din comisia de concurs fac parte specialiști în domeniul postului și membri ai Consiliului Științific.
d) Dosarul de concurs trebuie să conțină
a) cererea de înscriere la concurs semnată, la care se anexează o declaraţie pe propria răspundere prin care candidatul atestă veridicitatea informaţiilor prezentate în dosar;
b) propunerea de dezvoltare a carierei ştiinţifice din punctul de vedere al activităţilor de cercetare ştiinţifică, de maximum 5 pagini;
c) curriculum vitae semnat de către candidat;
d) copia diplomei de licenţă sau echivalentă/masterat/ doctorat, după caz. În situaţia în care candidatul declarat câştigător nu deţine o diplomă eliberată de o instituţie de învăţământ superior din România, acesta trebuie să depună o copie conform cu originalul a atestatului de recunoaştere sau de echivalare a acesteia înainte de încadrarea pe post şi semnarea contractului individual de muncă, sub sancţiunea neemiterii actului administrativ de încadrare pe post;
h) copia actului de identitate sau orice alt document care atestă identitatea, potrivit legii, după caz;
i) copia certificatului de căsătorie sau dovada schimbării numelui, după caz;
j) certificatul medical care să ateste starea de sănătate corespunzătoare îndeplinirii atribuţiilor de serviciu, eliberată de către medicul de familie al candidatului sau de către unităţile sanitare abilitate, cu cel mult 3 luni anterior derulării concursului;
k) declaraţia de consimţământ pentru prelucrarea datelor cu caracter personal, semnată;
l) certificatul de cazier judiciar.
Copia actului de identitate, a certificatului de căsătorie, a documentelor de studii și a carnetului de muncă (sau, după caz, a adeverințelor care atestă vechimea) vor fi prezentate și în original, în vederea verificării conformității copiilor cu acestea.
e) Calendarul desfășurării concursului
– data publicării anunțului: 24.07.2026;
– termenul-limită de depunere a dosarelor de participare:24.08.2026;
– selecția dosarelor de înscriere: 24.08.2026;
– proba scrisă: 25.08.2026, ora 9:00;
– proba practică: 25.08.2026, ora 11:00;
– interviul: 25.08.2026, ora 13:00;
– termenele de depunere și de afișare a rezultatelor contestațiilor: potrivit art. 19 din H.G. nr. 1568/2024, în termen de 3 zile de la data publicării rezultatului concursului pe site-ul instituției;
– afișarea rezultatelor finale: 01.09.2026.

Dosarele pentru concurs se depun la sediul S.C.D.C. Târgu Secuiesc, str. Orbán Balázs nr. 15, în perioada 24.07.2026-24.08.2026. Rezultatele selecției dosarelor, rezultatele probelor și rezultatele eventualelor contestații se afișează la sediul stațiunii și pe pagina de internet www.scdctargusecuiesc.ro. Durata normală a timpului de lucru este de 8 ore pe zi și 40 de ore pe săptămână, pe durata campaniilor agricole putând suferi modificări.
Bibliografia și tematica de concurs sunt disponibile la sediul stațiunii și pe pagina oficială www.scdctargusecuiesc.ro. Relații suplimentare la telefon: 0267 363755 — Compartimentul juridic, resurse umane și salarizare; fax: 0267 361770; e-mail: scdcts@gmail.com.

